Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 228/13/8806	Košice, 5.6.2013
EEČ : 2-65-165-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že v obci XXXXX, okres XXXXX, od začiatku apríla 2011 do konca augusta 2012, ako otec  XXXXX, nar. XXXXX, právoplatným verdiktom Okresného súdu Košice II sp.zn. Nc 1119/96 z 05.12.1996 zvereného do výchovy a starostlivosti matke XXXXX, žijúcej v obci Sokoľani, okres Košice - okolie, platil iba sporadicky na jeho výživu, hoci mu táto povinnosť vyplýva zo zákona o rodine, pričom mu bola výška rodičovského záväzku stanovená právoplatným rozsudkom Okresného súdu Košice - okolie sp. zn. 9 P 229/2011 zo 06.03.2012 mesačme 30 % zo sumy životného minima  a tak mu vznikol dlh  na bežnom výživnom 59,20,- €  

lebo nie je tento skutok trestným činom a nie je dôvod na postúpenie veci

Odôvodnenie:
Uznesením povereného príslušníka OO PZ Čaňa sp. zn. ČVS: ORP-214/ČA-KS-2013 bolo 06.03.2013 bolo rohodnuté o vznesení obvinenia  XXXXX pre trestný čin zanedbania povinnej výživy podľa  § 207 ods. 1 Trestného zákona. Uznesenie o vznesení obvinenia bolo obvinenému riadne doručené 15. 03. 2013.

	Sociálne nežiadúceho konania sa mal páchateľ dopustiť tak, ako to deklaruje výrok tohto uznesenia.	Poverený príslušník OO PZ Čaňa predložil vyšetrovací spis s návrhom na postup podľa § 215 ods. 1 písm. b/ Trestného poriadku a to dňa 15.05.2013..

	Preskúmaním dôkazného materiálu zabezpečeného v rámci prípravného konania som zistil, že návrh vyšetrovateľa je seriózny a má solídnu oporu v dôkaznom statuse.

	Policajným šetrením bolo zistené, že právoplatným a vykonateľným rozsudkom Okresného súdu Košice  II sp.zn. Nc 1119/1996 z 05.12.1996, bol potomok obvineného  - vtedy pod priezviskom matky ( XXXXX, nar. XXXXX ) , zverený do starostlivosti a výchovy  jeho matke XXXXX. Určená bola i suma alimentačnej povinnosti.  XXXXX súdu Košice - okolie sp.zn. 9 P 229/2011 z 06.03.2012, ktorý nadobudol právoplatnosť 23.04.2012 bolo deklarované, že  obvinený XXXXX má prispievať ako otec na svojho syna mesačne 30 % zo sumy životného minima ( z.č. 601/2003 Z.z. § 5 citovaného zákona  -  26,- € )

	Po výzve povereného príslušníka PZ v Čani na zaplatenie výživného,  svedkyňa XXXXX, matka  oprávneného XXXXX uviedla, že  obvinený prostredníctvom pošty uhradil k 15.03.2013 sumu 52,- €. Ostal dlžný iba za mesiac  august 2012 sumu 7,20,- €

	Obvinený predložil doklad o tom, že 15. 03. 2013 vyplatil v prospech oprávneného maloletého syna 52,- €. Zároveň uviedol, že vzhľadom nato že nepracuje i keď spolupracuje s úradom práce a je  členom novej rodiny, snažil sa podľa svojích schopností a možností platiť na výživu syna  Viktora. Listinný dôkazný materiál objektivizoval tvrdenia obvineného.

	Vzhľadom na konštatované fakty považujem aplikáciu ustanovenia § 215 ods. 1 písm. b/ Trestného poriadku za primeranú, majúcu objektívnu oporu v dôkaznom aparáte. Preto som rozhodol o zastavení trestného stíhania ako to deklaruje petit tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor